По време на Балканската война с четата си подпомага гръцката армия. Участва в битката при Енидже Вардар и в овладяването на Солун. Османските части са събрани под командването на Хасан Тахсин паша западно от града, на източния бряг на Вардар. Хадзопулос, който познава много добре района иска от главнокомандващия принц Константинос 40 евзони и две оръдия, с всички лодки, които успява да намери, пресича делтата на Вардар и обстрелва с оръдията османските войски в тила. По този начин, османската армия е принудена да се оттегли, мислейки, че е сериозно застрашен тилът ѝ. Награден е от принц Константин със 100 златни лири.